Bisera Veletanlić
Bisera Veletanlić (Sisak, 15. septembar 1942) je srpska džez umetnica, pevačica i interpretatorica zabavne muzike. Ona je jedno od najvećih imena domaće šlageristike i zvezda domaćih festivala 1970-ih godina. U svojoj bogatoj muzičkoj karijeri snimila je veći broj nezaboravnih melodija, koje su obeležile jedno vreme.

Biografija
Rođena je u Sisku, a poreklom je iz  Novog Grada, odakle joj potiče otac. Bisera je, kao i njena sestra Senka, počela da peva još u detinjstvu, već u osmoj godini. Pevala je, najpre, samo narodne pesme. Kasnije, u srednjoj školi, zavolela je i zabavnu muziku i počela da peva na školskim priredbama. Završila je srednju ekonomsku školu u Zagrebu. Jedno vreme je učila solo pevanje i violinu u srednjoj muzičkoj školi.

Karijera
Prvi put je pevala javno 1960. godine u jednoj od emisija "Mikrofon je vaš". Na zagrebačkoj televiziji je debitovala 1963. godine u duetu sa Senkom, a zatim je još dva puta snimala za emisiju Muzički TV magazin. Često je nastupala na zabavnim priredbama Produkcije gramofonskih ploča RTB.

U svojoj bogatoj muzičkoj karijeri snimila je veliki broj nezaboravnih pesama, koje su obeležile čitav jedan preriod u jugoslovenskoj muzici. Bila je aktivni učesnik, i redovno je odnosila prve nagrade stručnog žirija na festivalima "Opatija", "Vaš šlager sezone", "Beogradsko proleće", "Zagrebfest", "Split", "MESAM", a nastupala je i na domaćim izborima za Pesmu Evrovizije.

Najuspešniju saradnju ostvarila je sa Kornelijem Kovačem i drugim beogradskim autorima, a snimala je i sa Arsenom Dedićem (Prozor, Vaš šlager sezone ’74; Što još nikom’ nismo dali, MESAM ’88)) i Goranom Bregovićem (Šta ću, nano, dragi mi je ljut, Hit parada ’75).

Osim muzikom, Veletanlićeva se bavila i glumom (pri čemu se ističe film Ljubavni život Budimira Trajkovića) i slikarstvom. Njen muzički stil može se opisati kao mešavina velegradskih šansona, domaćih šlagera i džeza.

Diskografija
'Bisera' (1975.)
'Sutra će biti bolje' (1980.)
'Muzika iz TV serije Smešna porodica' (1981.)
'Probudi se...' (1997.)

Singlovi
Crveni cvet / Lutka sad si ti / Da li si usamljen noćas / U moje doba (-{Extended Play Single}-, 1964.)
Dečak taj / Ne želim takvu ljubav / -{Sunny}- / Volim ceo svet (-{Extended Play Single}-, 1967.)
Kad bi (Opatija; 1967.)
Dugo / Ne plači (1971.)
Ruku mi daj / Noć je duga (1973.)
Maglovit dan / Ne traži (1973.)
Milo moje / A ja te znam (1973.)
Među stvarima (-{Double Extended Play Single}-, 1974.)
Misli o tebi / Ručak za dvoje (1974.)
Ti si obala ta / Ti nisi sam (1974.)
Volim te / Prozor (1974.)
Dođi, kad zima odlazi / Proletnji dan (1975.)
Šta ću, nano, dragi mi je ljut / Tužno popodne (1975.)
Ti si čovek moj / Još samo malo (1975.)
Dan ljubavi / Ostavi sve (prepev pesme -{Den ljubezni}- od grupe Pepel in kri; sa Biserom pevaju još i Nada Knežević, Beti Đorđević i Boba Stefanović; 1975.)
Aha, aha / Budi dobar, i misli na mene (1976.)
Baj, baj , baj / 222805 (1976.)

Festivali

Beogradsko proleće
Ne plači – ’71. /pobednička pesma/
Ruku mi daj – ’73.
Volim te – ’74.
Dođi kad zima odlazi – '75.
Nikada više – ’76.
Više ne znam ko smo mi – ’77.
Tebi treba moja snaga – ’78.
Rođen si da te volim – ’79.
Ko priznaje, pola mu se prašta – ’82.
Ispočetka – ’90.
Spavaj mirno Beograde /Dobri momci/ – ’92.

Budva, Pjesma Mediterana
Jedno leto kasno – ’96 /pobednička pesma/

Hit leta
Baš me briga – ’77.

Hit parada
Šta ću nano, dragi mi je ljut – ’75.
Aha aha – ’76.

Makfest
Da si merak pesna

MESAM
Što još nikom nismo dali – MESAM, ’88.

Opatija
Kad bi – Opatija, ’67.
Ti si obala ta – Opatija, ’74.
Ti si čovek moj – Opatija, ’75.
Baj, baj, baj – Opatija, ’76. /pobednička pesma/
Priznaj mi – Opatija, ’78.
I ljubav ima rok trajanja – Opatija, ’79.
Pesma ljude voli – Opatija, ’84 /sa Senkom Veletanlić i Zafirom Hadžimanovim/

Pesma leta
Uf, strašno je dosadno – ’70.

Split
Adio, ljubavi, adio – Split, ’77.
Bio jednom jedan čovjek – Split, ’85. /'Ustanak i more'/

Vaš šlager sezone
Prozor – ’74.
Jesen umire na vodi –’78.

Zagreb
Maglovit dan – Zagreb, ’73.
Budi dobar i misli na mene – Zagreb, ’76.
Dok te ljubim – Zagreb, ’80.
Ne govori ništa noćas – Zagreb, ’81.

Ostalo

Jugoslovenski izbor za Evrosong
Ti nisi kao ja – Beograd, ’70
Sad odlazi – Sarajevo, ’72
Nisam protiv – Novi Sad, ’84

Spoljašnje veze

 Nema svrhe boriti se za kvalitet – intervju (Politika, 26. decembar 2011)
 Mrzeo me što pevam i igram kao crnkinja (Politika, 16. decembar 2012)

Biografije, Sisak
Jugoslavenske pjevačice
Srpske pevačice